જો તમે શિવભક્ત હશો તો તમે તે વાત તો સારી રીતે જાણતા હશો કે ભારતભરમાં ભગવાન શિવના 12 પ્રમુખ જ્યોતિલિંગ છે. પણ તે તમામ જ્યોતિલિંગમાં મહાકાલેશ્વર મંદિર ખાસ છે. મધ્યપ્રદેશના ઉજ્જૈનમાં આવેલ આ મંદિર વિષે માન્યતા છે કે જે વ્યક્તિ આ જ્યોતિલિંગના દર્શન કરે છે તેને મોક્ષ પ્રાપ્ત થાય છે. મહાભારતમાં તથા મહાકવિ કાલિદાસના મેધદૂતમાં ઉજ્જયની વિષે ચર્ચા કરતા આ મંદિરના વખાણ કરવામાં આવ્યા છે.